คือผมอยากไปตรวจสุขภาพอะครับอยากตรวจเพื่อไว้ก่อนตอนนี้อายุ19แล้วอยากจะเช็คโรคหน่อยถึงจะออกกำลังทุกวันแต่ก็กลัวเป็นโรคอยู่ครับเพราะอากาศไม่ดีเลยอยากจะกันไว้ก่อนอยากทราบว่าไปตรวจมีค่าใช่มั้ยแล้วเท่าไรครับขอบคุญครัว
สวัสดีค่ะ หากยังไม่ได้มีอาการผิดปกติอะไร การตรวจสุขภาพในขณะที่อายุ 19 ปี อาจตรวจดังต่อไปนี้ ได้แก่- ส่วนสูง น้ำหนัก เพื่อประเมินดัชนีมวลกาย (BMI)- ความดันโลหิต- ตรวจร่างกายทั่วไป รวมถึงอวัยวะเพศ ว่ามีพัฒนาการที่ปกติและมีอัณฑะครบหรือไม่- ตรวจวัดสายตา- ตรวจเลือด ดูค่าความเข้นข้นเม็ดเลือดแดง หรือค่าฮีโมโกลบิน เพื่อประเมินว่ามีภาวะโลหิตจางหรือไม่- การตรวจอุจจาระ เพื่อดูพยาธิ- ประเมินสภาพจิตใจ ว่ามีภาวะซึมเศร้า วิตกกังวลหรือความผิดปกติทางจิตอื่นๆ หรือไม่- หากในครอบครัวมีประวัติเป็นโรคเบาหวาน ไขมันในเลือดสูง ควรตรวจเลือดเพื่อดูค่าระดับน้ำตาลและไขมันในเลือดด้วย- หากมีประวัติเสี่ยงทางเพศสัมพันธ์ ควรตรวจเลือดหาการติดเชื้อ HIV ซิฟิลิส ไวรัสตับอักเสบชนิดบีและซีส่วนการตรวจอื่นๆ เพิ่มเติม ขึ้นกับความผิดปกติที่แแพทย์จะตรวจพบค่ะสำหรับค่าใช้จ่ายในการตรวจขึ้นอยู่กับแต่ละโรงพยาบาลค่ะ สามารถสอบถามค่าใช้จ่ายกับสถานพยาบาลที่จะไปตรวจได้เลยค่ะ